English: So, it's really important that we don't say or do anything that feeds into this culture that assumes that when women make these allegations they are lying, because, as Delyth and others have said, that is the underlying assumption. We do not make those assumptions about other victims of other violent crimes. And I'm afraid that this reflects a misogynistic culture. Unless we believe that women are more likely - and most victims are women, though some, of course, are men - to lie than men, then we cannot accept what's going on. And I won't reiterate the statistics that have already been put forward, but I think 3.2 per cent successful prosecutions is the latest figure, and this is only of those cases where allegations are made, and we've heard from many contributors to this debate how difficult it is to make those allegations, how difficult it is to come forward. Mark Isherwood in his contribution did, as he always does, make some very good points, but I'm afraid that I find I can't believe what the UK Government is saying now, when, since 2010, as Rhun ap Iorwerth pointed out, the Ministry of Justice budget has been cut by a third. Now, you cannot successfully prosecute, and we don't know - .The Minister's mentioned the review; others have mentioned the review; Mark did himself. And that is very welcome, because there will be complex factors around why the conviction level has dropped, but part of the conviction level dropping will be because the Crown Prosecution Service don't have the resources to go after the more difficult cases. So, if they are picking off the low-hanging fruit, some of the reason for that, I'm sure, will be because resources are so tight. So, until we see more resource into the system, I'm afraid I'm not really very interested in what the central Government is saying. I want to touch on Delyth's contribution, because what she said about the shame, the stigma, the fear that people have around reporting is so important, and we do need to change that. And we do need to ensure that our response does not happen in a vacuum, and this is the reason why we support the devolution of criminal justice, so that we can have a consistent approach. I think it was Mark who said that crime is no respecter of borders. Well, no, it isn't, but the way in which we deal with crime is a respecter of borders; it is a political matter - with a small 'p', not a party political matter. And I believe - and I'm glad that the Government is supporting our motion - that we have to have a consistent approach across public services, which we can only have if all those public services are openly and democratically answerable in the same direction. I'm very sorry if anybody thinks that bringing this forward is a party political or politically-motivated matter. All I can say is that I and, I know, my colleagues have been contacted today by dozens of survivors, some who've spoken out. One particular survivor contacted me after she heard me and Leanne Wood comment on these issues publicly. And they have thanked us for bringing this forward. And I'm not really concerned if there are some people in this Chamber who are cynical about our motives, because what those survivors think matters to me a great deal more than that. There is so much more that I would like to say; I know I don't have time. I just want to comment briefly on the Deputy Minister's contribution - absolutely know her personal convictions on these matters, and I meant also to pay tribute to Joyce Watson for her years of campaigning on these issues, similarly to my Plaid Cymru colleagues. But what I would say to the Minister is that we must ensure - . We don't have the levers yet. Powers are not yet devolved, and we will need to have those debates and ensure that they are. But there are things that we can do now, and one of the things that the Welsh Government could do now is to really invest, picking up on Rhun ap Iorwerth's contribution about the lack of access to counselling. This is something that the Welsh Government could do now, needs to do now. We have seen too many services - local, survivor-led services - losing their funding to bigger organisations who will not understand the victims in the way that they do. And I will end this contribution, Llywydd, and thank you for your indulgence, by simply saying that we must all do what we can. It is not good enough for us to sit around and wait for the criminal justice services to be devolved. And we, whose job it is to hold the Government to account, must scrutinise you on how you use your powers now. And I just want to end by saying, to the women, to the victims: I believe you, and I think most of the people in this room do too.
Welsh: Felly, mae'n bwysig iawn nad ydym yn dweud nac yn gwneud unrhyw beth sy'n bwydo'r diwylliant hwn sy'n tybio, pan fydd menywod yn gwneud yr honiadau hyn, eu bod yn dweud celwydd, oherwydd, fel y mae Delyth ac eraill wedi dweud, dyna'r rhagdybiaeth waelodol. Nid ydym yn gwneud y rhagdybiaethau hynny am ddioddefwyr troseddau treisgar eraill. Ac rwy'n ofni bod hyn yn adlewyrchu diwylliant misogynistaidd. Oni bai ein bod yn credu bod menywod yn fwy tebygol - a menywod yw'r rhan fwyaf o'r dioddefwyr, er bod rhai, wrth gwrs, yn ddynion - o ddweud celwydd na dynion, ni allwn dderbyn yr hyn sy'n digwydd. Ac nid wyf am ailadrodd yr ystadegau a gyflwynwyd eisoes, ond rwy'n credu mai 3.2 y cant o erlyniadau llwyddiannus yw'r ffigur diweddaraf, a dim ond yr achosion hynny lle gwnaed honiadau yw hynny, ac rydym wedi clywed gan sawl cyfrannwr i'r ddadl hon pa mor anodd yw gwneud yr honiadau hynny, pa mor anodd yw rhoi gwybod. Fe wnaeth Mark Isherwood bwyntiau da iawn yn ei gyfraniad, fel y gwna bob amser, ond mae arnaf ofn nad wyf yn gallu credu'r hyn y mae Llywodraeth y DU yn ei ddweud yn awr, pan fo cyllideb y Weinyddiaeth Gyfiawnder wedi'i lleihau draean ers 2010, fel y dywedodd Rhun ap Iorwerth. Nawr, ni allwch erlyn yn llwyddiannus, ac nid ydym yn gwybod - . Soniodd y Gweinidog am yr adolygiad; mae eraill wedi sôn am yr adolygiad; gwnaeth Mark hynny ei hun. Ac mae hynny i'w groesawu'n fawr, oherwydd bydd ffactorau cymhleth yn codi ynglŷn â pham y mae lefel yr euogfarnau wedi gostwng, ond bydd lefel yr euogfarnau'n gostwng yn rhannol oherwydd nad oes gan Wasanaeth Erlyn y Goron adnoddau i fynd ar ôl yr achosion anoddaf. Felly, os ydynt ond yn mynd ar drywydd llwyddiannau hawdd, rhywfaint o'r rheswm am hynny, rwy'n siŵr, yw oherwydd bod adnoddau mor dynn. Felly, hyd nes y gwelwn fwy o adnoddau yn y system, mae arnaf ofn nad oes gennyf fawr o ddiddordeb yn yr hyn y mae'r Llywodraeth ganolog yn ei ddweud. Rwyf am grybwyll cyfraniad Delyth, oherwydd mae'r hyn a ddywedodd am y cywilydd, y stigma, yr ofn sydd gan bobl ynglŷn ag adrodd mor bwysig, ac mae angen inni newid hynny. Ac mae angen inni sicrhau nad yw ein hymateb yn digwydd mewn gwactod, a dyma'r rheswm pam ein bod yn cefnogi datganoli cyfiawnder troseddol, fel y gallwn gael dull cyson o weithredu. Rwy'n credu mai Mark a ddywedodd nad yw trosedd yn parchu ffiniau. Wel, nac ydy, ond mae'r ffordd rydym yn ymdrin â throsedd yn parchu ffiniau; mater gwleidyddol ydyw - gydag 'g' fach, nid mater pleidiol wleidyddol. Ac rwy'n credu - ac rwy'n falch fod y Llywodraeth yn cefnogi ein cynnig - fod yn rhaid inni gael dull cyson o weithredu ar draws y gwasanaethau cyhoeddus, ac ni allwn sicrhau hynny oni bai bod yr holl wasanaethau cyhoeddus hynny'n atebol yn ddemocrataidd ac yn agored i'r un cyfeiriad. Mae'n ddrwg iawn gennyf os oes unrhyw un yn credu bod cyflwyno'r mater hwn yn fater pleidiol wleidyddol neu fod cymhelliant gwleidyddol yn sail iddo. Y cyfan y gallaf ei ddweud yw bod dwsinau o oroeswyr wedi cysylltu â mi a fy nghyd-Aelodau heddiw, ac mae rhai ohonynt wedi siarad yn gyhoeddus. Cysylltodd un goroeswr penodol â mi ar ôl iddi fy nghlywed i a Leanne Wood yn gwneud sylwadau ar y materion hyn yn gyhoeddus. Ac maent wedi diolch i ni am gyflwyno'r mater. Ac nid wyf yn poeni mewn gwirionedd os oes rhai pobl yn y Siambr yn sinigaidd ynglŷn â'n cymhellion, oherwydd mae'r hyn y mae'r goroeswyr yn ei feddwl yn llawer pwysicach i mi na hynny. Mae cymaint mwy yr hoffwn ei ddweud; rwy'n gwybod nad oes gennyf amser. Hoffwn wneud sylw byr am gyfraniad y Dirprwy Weinidog - rwy'n ymwybodol iawn o'i hargyhoeddiadau personol yn y materion hyn, ac roeddwn yn bwriadu talu teyrnged hefyd i Joyce Watson am ei blynyddoedd o ymgyrchu ar y materion hyn, yn yr un modd â fy nghyd-Aelodau ym Mhlaid Cymru. Ond rwyf am ddweud wrth y Gweinidog fod yn rhaid i ni sicrhau - . Nid oes gennym y dulliau eto. Nid yw'r pwerau wedi'u datganoli eto, a bydd angen inni gael y dadleuon hynny a sicrhau eu bod yn cael eu datganoli. Ond mae yna bethau y gallwn eu gwneud yn awr, ac un o'r pethau y gallai Llywodraeth Cymru ei wneud yn awr yw buddsoddi go iawn, gan nodi cyfraniad Rhun ap Iorwerth am y diffyg mynediad at wasanaethau cwnsela. Mae hyn yn rhywbeth y gallai Llywodraeth Cymru ei wneud yn awr, mae angen iddi ei wneud yn awr. Rydym wedi gweld gormod o wasanaethau - gwasanaethau lleol, dan arweiniad goroeswyr - yn colli eu cyllid i sefydliadau mwy o faint na fyddant yn deall y dioddefwyr yn y ffordd y maent hwy'n eu deall. Ac rwyf am orffen y cyfraniad hwn, Lywydd, a diolch am eich amynedd, drwy ddweud yn syml fod yn rhaid i bob un ohonom wneud popeth a allwn. Nid yw'n ddigon da inni eistedd o gwmpas ac aros i'r gwasanaethau cyfiawnder troseddol gael eu datganoli. A rhaid i ni, sydd â'r gwaith o ddwyn y Llywodraeth i gyfrif, graffu arnoch o ran y modd y defnyddiwch eich pwerau yn awr. Ac rwyf am orffen drwy ddweud, wrth y menywod, wrth y dioddefwyr: rwy'n eich credu chi, ac rwy'n credu bod y rhan fwyaf o'r bobl yn yr ystafell hon yn eich credu hefyd.